La Tore dei Lamberti l'è na tore medievałe de Verona de 84 metri, che sima da Piasa Erbe, inte el çéntro storego de la sità. La so costrusion l'è scomisià inte el 1172. Inte el majo del 1403, na sita el ga sfolexà la sima de la tore e solo inte el 1448 iè scomisiàdi i laóri de restauro e de inalsamento, che xe i ze durà fin al 1464. Inisialmente la tera gheva na altesa minór rispeto a queła de anco, e la diferente età de costrusion l'è vixìbiłe ancòra grasie ai diferenti materiałi utiłixà: 'vanti cuarèli e téco, po' dóma quarèli, e infin el marmo. El gran relòjo, l'è stà xontà, invese, soło inte el 1779. Su staltra iè stà postàde du canpane, la più cèa, dita , servìa par segnałare i incendi e le ore de la jornàda, mentre la pì granda, dita , par radunare el consejo comunałe e par ciamare a le armi i sitadini. El nome par la vien da arengo, el lógo inte el cuało, durante el Medioevo, se svolzèa le senblèa, doménte ariva da marangon, che inte el diałeto veronexe vol dir falegname. Se se cava la Tore Telecom Italia inte el quartier de San Michiel Extra e la tore Telecom Italia di Borgo Roma , in quanto struture par tełefonia, la Tore dei Lamberti gà el primato de edificio più alto de la sità de Verona, seguìda dal biànco canpanìl del Domo alto 74,9 m infra i efici çiviłi segue "Gratacieło", alto 52 metri . La tore l'è anco vixitabiłe, e se połe raxonxere la sima atraverso le scałe o un asensór, godendo cusìta de la vista panormica de la sità.